04/06/2021 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Aprobación da modificación do réxime sancionador da Ordenanza xeral de subvencións e transferencias da Deputación da Coruña

Modificación da Ordenanza xeral de subvencións e outras transferencias da Deputación da Coruña Na sesión plenaria ordinaria celebrada o día 28 de maio de 2021, a Corporación provincial acordou modificar a Ordenanza xeral de subvencións e transferencias da Deputación Provincial da Coruña, aprobada mediante acordo do Pleno Corporativo do 1 de febreiro de 2019, e cuxo texto íntegro e consolidado foi publicado no BOP núm.36 do 24 de febreiro de 2021, no sentido seguinte: “Aprobación da modificación do réxime sancionador da Ordenanza xeral de subvencións e transferencias da Deputación da Coruña 1º Aprobar inicialmente a modificación do texto da Ordenanza Xeral de Subvencións e Transferencias da Deputación da Coruña que afecta aos artigos 4, 44, 45, 46, 47, 48, disposición transitoria e disposición final, cuxo texto definitivo queda redactado como se indica a continuación: Artigo 4. Os proxectos ou actividades subvencionadas Suprímese o seu apartado 3º Artigo 44.- Graduación das sancións pecuniarias pola comisión da infraccións leves 1. Libros sen dilixenciar, contas sen aprobar e conta xustificativa inexacta: 2. Non atender a algún requirimento: falla de achega de probas ou non achegar documentos requiridos, negativa á súa exhibición e incumprir a obriga de colaborar e facilitar documentación: 3. Inexactitude ou omisión dunha ou varias operacións na contabilidade e rexistros legalmente establecidos: 4. Incumprimento da obriga de levar a contabilidade ou dos rexistros legalmente esixidos: 5. Levar contabilidades diversas: 6. Utilización de contas con significado distinto ao que corresponde: 7. Presentación extemporánea da xustificación: · Ata un mes de atraso: 75 euros · Entre un e tres meses de atraso: 300 euros · Máis de tres meses de atraso: 600 euros 8. O importe das sancións leves impostas a unha mesma persoa infractora por cada subvención non excederá no seu conxunto do importe da subvención inicialmente concedida.9. En calquera caso, cando á persoa infractora teña que proceder ao reintegro total da subvención concedida e se lle impoña igualmente unha sanción grave ou moi grave, deixarase sen efecto a imposición das sancións de carácter leve. Artigo 45.- Sancións pola comisión das infraccións graves 1. Nas normas de rango legal reguladoras das subvencións establécese que as infraccións graves serán sancionadas con multa pecuniaria proporcional do tanto ao dobre da cantidade indebidamente obtida ou aplicada. Dentro deste marco legal, establécense os seguintes tramos para a súa aplicación regulada: · Ata o importe de 40.000 euros de contía indebidamente obtida ou aplicada a multa inicial, sen prexuízo da aplicación posterior das circunstancias agravantes que se regulan no artigo 46, aplicarase no seu grao mínimo, isto é, nun importe igual á contía obtida ou, no seu caso, percibida. · A partir de 40.001 euros de contía indebidamente obtida ou aplicada, a sanción incrementarase nun punto porcentual por cada 1.000 euros ou fracción deste importe, ata acadar o importe do dobre da contía que se ha reintegrar.2. Igualmente, cando o importe do prexuízo económico sufrido pola administración represente máis do 50 por cento da subvención concedida e exceda de 30.000 euros, poderán imporse as sancións non pecuniarias previstas legalmente coa seguinte graduación: · De 30.001 a 60.000 euros de subvención: 1 ano de perda da posibilidade de obter outras subvencións e prohibición de contratar coa administración por igual período de tempo · De 60.001 a 100.000 euros de subvención: 2 anos de perda da posibilidade de obter outras subvencións e prohibición de contratar coa administración por igual período de tempo. · Máis de 100.000 euros: 3 anos de perda da posibilidade de obter outras subvencións e prohibición de contratar coa administración por igual período de tempo. Artigo 46. – Sancións pola comisión de infraccións moi graves 1. Na lexislación xeral de rango legal en materia de subvencións establécese que as infraccións que sexan cualificadas como moi graves serán sancionadas con multa pecuniaria proporcional do dobre ao triplo da cantidade indebidamente obtida, aplicada o non xustificada. Dentro deste marco legal, establécense os seguintes tramos para a súa aplicación regulada: · Ata o importe 40.000 euros de cantidade indebidamente obtida, aplicada ou non xustificada, a multa inicial, sen prexuízo da aplicación posterior das circunstancias agravantes reguladas no artigo 46, a multa imporase no seu grao mínimo, isto é, no dobre da cantidade que se ha reintegrar. · A partir de 40.000 euros de contía indebidamente obtida, aplicada ou non xustificada, a multa incrementarase en cinco puntos porcentuais por cada 1.000 euros adicionais que se ha reintegrar ou fracción deste importe, ata acadar o importe do triplo da contía que se ha reintegrar.2. Igualmente, cando o importe do prexuízo económico sufrido pola administración exceda de 30.000 euros, poderán imporse as sancións non pecuniarias previstas legalmente coa seguinte gradación: · De 30.001 a 60.000 euros de prexuízo económico: 3 anos de perda da posibilidade de obter outras subvencións e prohibición de contratar coa administración por igual período de tempo · De 60.001 a 100.000 euros de subvención: 4 anos de perda da posibilidade de obter outras subvencións e prohibición de contratar coa administración por igual período de tempo. · Máis de 100.000 euros: 5 anos de perda da posibilidade de obter outras subvencións e prohibición de contratar coa administración por igual período de tempo.3. En calquera caso, atendendo ao límite máximo establecido legalmente, o importe das multas graves e moi graves impostas a unha mesma persoa infractora por cada subvención non excederá no seu conxunto do triplo do importe da cantidade obtida, aplicada ou non xustificada. Artigo 47.- Gradación das sancións pola comisión de infraccións graves e moi graves No desenvolvemento do artigo 60 da Lei xeral de subvencións e co fin de concretar o importe das sancións que lle poidan corresponder ás persoas que cometan algunha das infraccións previstas naquela lei, establécense seguidamente a porcentaxe que se ha aplicar dentro do abano de posibilidades disposto legalmente. a) Comisión repetida de infraccións: entre 10 e 75 puntos (só aplicable ás infraccións graves e moi graves). · Por cada infracción grave que se cometa e aprecie noutro expediente: 25 puntos. · Por cada infracción moi grave que se cometa e aprecie noutros expedientes: 30 puntos. b) Resistencia, negativa ou obstrución: entre 10 e 75 puntos: aplicarase sempre un incremento de 35 puntos porcentuais. c) Utilización de medios fraudulentos: entre 20 e 100 puntos porcentuais. · Anomalía contable substancial, apreciándose infracción grave: 40 puntos. · Anomalía contable substancial, apreciándose infracción moi grave: 50 puntos. · Utilización de facturas falsas ou falseadas, apreciándose infracción grave: 60 puntos. · Utilización de facturas falsas ou falseadas, apreciándose infracción moi grave: 70 puntos. · Utilización de persoas que dificulten a comprobación da realidade da actividade, cando a infracción sexa cualificada como grave: 30 puntos. · Utilización de persoas que dificulten a comprobación da realidade, cando a infracción sexa cualificada como moi grave: 50 puntos. d) Ocultación: entre 10 e 50 puntos porcentuais: en todo caso 30 puntos. Artigo 48. Tramitación do procedemento sancionador: aplicación de porcentaxes de redución en caso de conformidade do infractor e pagamento en período voluntario 1. O procedemento sancionador será tramitado consonte ao disposto con carácter xeral na lexislación de procedemento administrativo común das administracións públicas, coas especialidades previstas para os procedementos desta natureza.2. De conformidade coa habilitación legal conferida polo artigo 85.3 da Lei 39/2015, de Procedemento administrativo común das administracións públicas, aplicaranse as seguintes reducións ao importe da sanción que resulte da aplicación das normas de baremación e graduación contidas nos artigos anteriores: a) No caso de que iniciado o expediente sancionador, se a persoa infractora achega un escrito no que recoñece a súa responsabilidade e acepta a sanción que se lle puidera impor, o importe desta será reducido nun 60 por cento. b) No caso de pagamento voluntario da persoa infractora con anterioridade a que se dite a resolución, aplicarase unha redución do 30 por cento.3. Estas dúas reducións serán acumulables entre si, de xeito que o recoñecemento da responsabilidade e pagamento voluntario antes de que se dite a resolución correspondente, implicará unha redución do 90 por cento da sanción que correspondería. En todo caso, a súa efectividade estará condicionada á desistencia ou renuncia de calquera acción ou recurso en vía administrativa contra a sanción, trámite que se poderá realizar mesmo despois de terse presentado alegacións contra o acordo de iniciación do expediente sancionador. DISPOSICIÓN TRANSITORIA: APLICACIÓN RETROACTIVA DA NORMA MÁIS FAVORÁBEL O réxime sancionador previsto na presente modificación da Ordenanza xeral será de aplicación as persoas beneficiarias e as entidades colaboradoras, nos supostos previstos nesta disposición, sempre que o réxime xurídico sexa máis favorable que o previsto na regulación anterior e non se ditara unha resolución administrativa que sexa executiva e poña fin ao procedemento segundo o disposto no artigo 90.3 da Lei 39/2015. Os procedementos iniciados con anterioridade á entrada en vigor da presente Ordenanza, rexeranse pola normativa que no seu momento lle fora de aplicación, en todo o que sexa máis favorable á persoa beneficiaria. DISPOSICIÓN FINAL: A ENTRADA EN VIGOR A presente modificación da Ordenanza entrará en vigor, de conformidade co establecido no artigo 70.2 da Lei 7/1985, de 2 de abril, reguladora das Bases de Réxime local e unha vez se publique o acordo e haxa transcorrido o prazo establecido no artigo 65.2 da devandita Lei.2º.- Someter a presente modificación a información pública, con publicación no Boletín Oficial da Provincia, taboleiro de anuncios e sede electrónica da deputación provincial da Coruña, por prazo de trinta días, para que poidan presentarse reclamacións ou suxestións que serán resoltas pola Corporación. De non se presentar reclamacións o suxestións no mencionado prazo, a modificación da ordenanza xeral de subvencións e transferencias da Deputación da Coruña considerarase aprobada definitivamente sen necesidade de acordo expreso polo Pleno.3º.- Publicar o contido íntegro da ordenanza no Boletín Oficial da Provincia da Coruña, logo da aprobación definitiva da modificación do texto, como requisito para a entrada en vigor da ordenanza modificada, unha vez cumpridos os trámites esixidos polo artigo 65 da Lei 7/1985, do 2 de abril, reguladora das bases de réxime local.” A Coruña, 31 de maio de 2021 O presidente O secretario Valentín González Formoso José Luis Almau Supervía